Tromm

Di Drumm is mid 577 Meder Häih iwwer NHN äner vun de hegschde Berg im hessische Ourewald. 

 Lag un Nadurraum 
mini|Wildeleithaisl
Da Drumm-Häiherigge ligt zwischem Weschnitz- un em Ulfebachdål. Er beschdeht aus Granit un is bewaldet. Noch em Berg is di nadurraimlische Oiheit 145.4 Drumm-Ourewald benannt, eweso wie di Granit-Formazion Drumm-Granit. Am Osthang vun da Drumm ligt e hunnerd Oiwuhner groußes Därfel (539 m hoch), wu aa de Nåme Drumm hot un zur Gemeinde Grasellebach ghert. Drei Därfer deile sisch de Berg: Newa Drumm sin des Zotzeboch (Gde. Rimboch) un Kocherbach (Gde. Wald-Mischlbach). Der Gipfl ghert zu Zotzeboch..

Am Nordwesthang gibt s e markande Felsformazion aus Granit, des Wildeleithaisel. Do hawwe, wie ma verzählt, bis in di achzischer Johr vum 19. Jahunnerd wilde Leit gelebt.

 Kuldurdenkmäler 
Uf da Drumm sin di Grenze vun drei hischdorische Herrschaftsgebiede zåmmekumme. Da Dreimärker, also da Grenzståå an derre Stell, is noch erhalte. Er dräscht di Zeische vun de drei Herrschaftsgebiede: des Mainzer Rad, di drei Stern vum Graf zu Äbach un di kurpälzisch Raut. Vum Dreimärker aus Rischdung Håmmelbach is aa noch en Deil vum Grenzwall erhalde.

 Irenetuam 
mini|De neie Tuam
mini|Irenetuam
Uf da Drumm steht en Aussischtstuam, da Irenetuam. Da Zimmermeischder Adam Wilhelm Johånn vun Unner-Schaabach (Gde. Grasellebach) hot 1890 en dreiezwånzisch Meder houche Holztuam gebaud. Schun 20 Johr späder, 1910, is er dursch en neie, siwwenezwånzisch Meder houche Holztuam ersetzt worre. Seller hot hunnderd Johr ghalde un is da äldschde erhaldene Holzaussischdstuam vum Ourewald. Soin Nåme hod er noch da Brinzessin Irene vun Preiße (1866–1953), da Dochder vum Groußherzog Ludwisch IV. vun Hesse. Seid 2013 is da Tuam gschlosse, weil s Holz vun Borgekäwwer zersetzt worre un gfauld is.https://web.archive.org/web/20151231023905/http://www.nibelungenland.net/Media/Attraktionen/Ireneturm-auf-der-Tromm 2017 hot ma bschlosse, en neie Tuam zu baue.Ireneturm: Finanzierung des Neubaus auf der Tromm gesichert auf echo-online.de, 17. Mai 2015

 Teschnig 
Di Teschnische Houchschul Kallsruh betreibt e Erdbewewatt uff da Drumm.Dafl vum Geo-Nadurpaak Bergstrooß-Ourewald, Bild uff Wikimedia-Commons
Uffem Gipfl steht en Sendemascht.

 Freizeit 
mini|Kunschtweg (Haaf vun da Ingrid Scholz vorm Gibfl)
Der Wanderpaakblatz Drumm erschließt di Umgewung mid drei makierde Rundwege.

Uf da Drumm is e 600 Meder lange, flache Schipischt. Bis zur Zerschderung dursch en Blitz 2003 waa dort da längschde Schilift vum Ourewald, mid 530 m Läng.http://www.alpinforum.com/forum/viewtopic.php?t=12351 E Langlauf-Loip geht vum Ord Drumm noch Hammelbach un zurigg.

Vun da Drumm fihrt en Kunschdweg uf da Häih zur Kreirischer Häih. An dem endlång schdehne Schkulbdure vun verschiedene Kinschdler aus Ourewäller roudem Sandståå, Ourewäller Holz, Glas un Stahl.

 Im Netz 
 Wandergebiet Drumm im Wanderwalter

 Änzelnoochweis 

Kategorie:Odewald
Kategorie:Berg